Միջին Անկուզիք

Միջին Անկուզիք, նախկինում խոշոր միջնադարյան հայաբնակ գյուղ Մեծ Հայքի Սյունիք նահանգի Երնջակ գավառում, որը այժմ վերածվել է գյուղատեղիի ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Ջուղայի շրջանում։ Տեղակայված է Վերին Անկուզիքից մոտավորապես 3 կմ ներքև։

Պատմություն
Գյուղն անմարդաբնակ և ավերակ է։ Հայերը հեռացել են 18-րդ դարի կեսերից հետո։

Հուշարձաններ 
Միջին Անկուզիքի եկեղեցու մասին սկզբնաղբյուրներում համարյա տեղեկություններ չեն պահպանվել։ Վերջինս հիմնված է գյուղի արևմտյան կողմում գտնվող բարձրավանդակի վրա։ Այժմ կիսականգուն է։ Եկեղեցու ավերակները և նրա հարավային կողմում գտնվող մի քանի տապանաքարերն ապացուցում են, որ այս եկեղեցին հիմնված է եղել վաղ դարերում և ունեցել է միջին մեծություն։

Եկեղեցուց բավական հեռու, նրա արևելյան կողմում գտնվում է Միջին Անկուզիքի 9-17-րդ դարերի գերեզմանատունը, որը բավական մեծ է և ունի վիմագիր մի քանի տապանաքարեր։

Տես նաև 

 Ներքին Անկուզիք
 Վերին Անկուզիք

Ծանոթագրություններ 

Ջուղայի շրջանի բնակավայրեր
Երնջակ գավառի բնակավայրեր
Ջուղայի շրջանի լքված բնակավայրեր